ZAPISNIK
      s 26. sjednice Vijeća Gradske četvrti Črnomerec, održane 
    16. travnja 2019. u prostorijama Područnog ureda Črnomerec, 
             Trg Francuske Republike 15/1, s početkom u 16:00 sati

Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banožić, Dragutin Buden, Hana Jušić,
Vlado Crkvenac, Maja Čižić, Josip Jelić, Tomislav Kolačny, Tamara Čubretović, Branko Matun, Ana Marija Pilaš, Miroslav Šurbek i Siniša Ružić

Nenazočni članovi Vijeća Gradske četvrti Črnomerec: 
Tomislav Domes
Ostali nazočni: Branko Kasalo predsjednik VMO Jelenovac, Danijel Vuk predsjednik VMO Medvedgrad, Branko Ferina, potpredsjednik VMO Medvedgrad, Josip Burek član VMO Šestinski dol – Vrhovec, Marina Radivoj, predsjednica VMO Kustošija Centar, Vesna Brezić, članica VMO Kustošija Centar, Marko Grbeš, predsjednik VMO Gornja Kustošija, Zvonko Filipčić, pomoćnik pročelnice Gradskog ured za mjesnu samoupravu, Marko Pavlek, Gradski ured za mjesnu samoupravu, Dragan Korolija-Marinić, Patrik Šegota, Danijela Curiš, Snježana Ordanić, voditeljica Područnog odsjeka Črnomerec, Nevenka Antunović, stručni referent za rad mjesne samouprave i Natalija Vidak stručni referent za rad mjesne samouprave.

Sjednicu otvara Martin Postružin, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 25. sjednice na glasovanje 
S 13 glasova ZA i 1 PROTIV usvojen je Zapisnik s 25. sjednice Vijeća.

Predsjednik čita dopunu dnevnog reda te daje  na glasovanje.

S 12 glasova ZA,  1 PROTIV i 1 SUZDRŽANIM usvojen slijedeći 

dnevni red:
1. Prijedlog zaključka o stavljanju van snage Plan komunalnih aktivnosti Gradske četvrti Črnomerec u 2019. s 25. sjednice održane 19. ožujka 2019.
2. Prijedlog Plana komunalnih aktivnosti Gradske četvrti Črnomerec u 2019.
3. LALIA d.o.o., k.č. 3298/2, k.o. Črnomerec, kupnja nekretnina — donošenje zaključka
4. Inicijativa za izmjenu i dopunu Statuta Grada Zagreb
5. Prijedlog kandidata za suce porotnike Županijskog suda u Zagrebu
6. Informacije, pitanja i prijedlozi


	

Ad.1.  Prijedlog zaključka o stavljanju van snage Plana komunalnih aktivnosti Gradske četvrti Črnomerec u 2019. s 25. sjednice održane 19. ožujka 2019.

Predsjednik čita Prijedlog Zaključka o stavljanju van snage Plan komunalnih aktivnosti Gradske četvrti Črnomerec u 2019. koji je donesen na 25. sjednici Vijeća, obzirom da je stigla pritužba, Branka Matuna u ime  Kluba Bandić Milan 365 Stranke rada i solidarnosti, u Ured gradonačelnika i u Gradski ured za mjesnu samoupravu , na proceduru donošenja Plana komunalnih aktivnosti Gradske četvrti Črnomerec. Preporuka Gradskog ureda je da se doneseni  Plan stavi van snage te da se ponovno donese. 
Predsjednik otvara raspravu.

U raspravi sudjelovali: Siniša Ružić, Josip Jelić, Branko Matun, Vlado Crkvenac i Martin Postružin.

Predsjednik daje Prijedlog Zaključka na glasovanje.
S 12 glasova ZA i 2 SUZDRŽANA usvojen slijedeći


           ZAKLJUČAK
o stavljanju van snage Plan komunalnih aktivnosti
          Gradske četvrti Črnomerec u 2019. 

1. Vijeće Gradske četvrti Črnomerec raspravljalo je o Planu komunalnih aktivnosti Gradske četvrti Črnomerec u 2019. donesenom na 25. sjednici 19. ožujka 2019. 

2. Vijeće stavlja van snage Plan komunalnih aktivnosti Gradske četvrti Črnomerec u 2019. KLASA:   026-02/19-001/153, URBROJ: 251-06-11-3-19-3.



Ad.2. Prijedlog Plana komunalnih aktivnosti Gradske četvrti Črnomerec u 2019.

Predsjednik čita amandmane na Prijedlog Plana komunalnih aktivnosti Gradske četvrti Črnomerec u 2019. , te otvara raspravu.

U raspravi sudjelovali: Josip Jelić, Vlado Crkvenac, Ljiljana Peršinec, Hana Jušić, Maja Čižić, Siniša Ružić,  Zdravko Banožić, Tomislav Kolačny, Snježana Ordanić i Martin Postružin.

Predsjednik daje Prijedlog Plana komunalnih aktivnosti Gradske četvrti Črnomerec u 2019. na glasovanje.
S 10 glasova ZA, 1 PROTIV i 3 SUZDRŽANA usvojen Plan komunalnih aktivnosti Gradske četvrti Črnomerec u 2019. koji je prilog Zapisniku.

	Ad.3. LAZIA d.o.o., k.č. 3298/2, k.o. Črnomerec, kupnja nekretnina

Predsjednik otvara raspravu.
U raspravi sudjelovali: Siniša Ružić, Josip Jelić i Martin Postružin.
Predsjednik daje Prijedlog Zaključka na glasovanje.
Jednoglasno usvojen slijedeći


          Z A K LJ U Č A K

             o očitovanju na prodaju putem javnog natječaja
            k. č. 3298/2 k.o. Črnomerec , Međimurska ulica 

1. Vijeće Gradske četvrti Črnomerec je raspravljalo o dopisu Gradskog ureda za imovinsko pravne poslove i imovinu Grada,  kojim se traži očitovanje za prodaju putem javnog natječaja  k. č. 3298/2 k.o. Črnomerec (zk.č 5231/31 i zk.č. 5231/32  k.o. Grad Zagreb) u Međimurskoj ulici.           

2. Vijeće je  Planom komunalnih aktivnosti Gradske četvrti Črnomerec u 2019.   osiguralo sredstva za izgradnju dječjeg igrališta  i  nije  suglasno da se za 
k. č. 3298/2   k. o. Grad Zagreb raspiše javni  natječaj za prodaju. 

3. Ovaj Zaključak dostaviti će se Gradskom uredu za imovinsko pravne poslove i imovinu Grada  na daljnje postupanje. 
  
Ad.4. Inicijativa za izmjenu i dopunu Statuta Grada Zagreb

Predsjednik čita Prijedlog Zaključka o mišljenju na Inicijativu za izmjenu i dopunu Statuta Grada Zagreba te obzirom da se nitko ne javlja za riječ isti daje na glasovanje.

S 10 glasova ZA i 4 SUZDRŽANA usvojen slijedeći

ZAKLJUČAK
o mišljenju na Inicijativu za izmjenu i dopunu 
Statuta Grada  Zagreba

1. Vijeće je razmotrilo Inicijativu za izmjenom i dopunom Statuta Grada Zagreba (Službeni glasnik Grada Zagreba 23/16, 2/18 i 23/18) koja je izrađena od strane Gradskog ureda za strategijsko planiranje i razvoj Grada.

2. Vijeće daje pozitivno mišljenje na navedenu Inicijativu. 

3. Ovaj Zaključak dostaviti će se Gradskom uredu za mjesnu samoupravu na  daljnje postupanje. 


Ad.5. Prijedlog kandidata za suce porotnike Županijskog suda u Zagrebu

Predsjednik čita Zaključak o prijedlogu kandidata za suce porotnike za Županijski sud te otvara raspravu.
U raspravi sudjelovali: Maja Čižić, Snježana Ordanić i Martin Postružin.
Predsjednik daje prijedlog Zaključka na glasovanje.
S 12 glasova ZA i 2 SUZDRŽANA usvojen slijedeći

Z A K LJ U Č A K
      o prijedlogu kandidata za suce
        porotnike za Županijski sud

1. Vijeće Gradske četvrti Črnomerec za suca porotnika predlaže

JASENKU PERHOČ, Zagreb, Prilaz baruna Filipovića 13  

2. Ovaj Zaključak dostaviti će se Stručnoj službi Gradske skupštine Grada Zagreba.


Ad.6. Informacije, pitanja i prijedlozi
Hana Jušić pita tko je dužan održavati pružne prijelaze.
Predsjednik odgovara da je to u nadležnosti Hrvatskih željeznica.
Tomislav Kolačny kaže da nije dobio popis domara koji je tražio na prošloj sjednici Vijeća.
Snježana Ordanić odgovara da ugovori za domare vrijede do 1. srpnja i neće se više produljivati.
Zvonko Filipčić kratko obrazlaže trenutno stanje vezano uz domare i njihovo održavanje prostora u vlasništvu Grada koje ne zadovoljava traženo, nije definirano.
Maja Čižić kaže da joj je žao što uređenje Kina Kalnika  nije ušlo u Plan komunalnih aktivnosti u 2019.
Traži da su u ulici Sveti Duh od Ilice do Topničke s jedne strane nogostupa postave prometni stupići jer zbog parkiranih vozila i kanta za smeće pješaci ne mogu koristiti isti.
Tomislav Kolačny traži da se sanira prijekop ispred Doma zdravlja Zagreb –zapad.
Predsjednik zatvara sjednicu.
 
Sjednica je završila u 17.50 sati.

Zapisnik sastavila:
Natalija Vidak

								        Predsjednik Vijeća 
                                                                                         	             Gradske četvrti Črnomerec

[bookmark: _GoBack]								         Martin Postružin v. r.


KLASA: 026-02/19-001/198
URBROJ: 251-06-11-3-19-2 
Zagreb, 16. travnja 2019.

